ພິທີເຊັນສັນຍາ ແຜນປະຈຳປີ 2018 ລະຫວ່າງກະຊວງສາທາລະນະສຸກ ແລະ ອົງການອະນາໄມໂລກ ທີ່ກະຊວງສາທາລະນະສຸກ ວັນທີ 12 ມີນາ 2018
- 15 ມ.ນ
ໃນວັນທີ 12 ມີນາ 2018 ທີ່ກະຊວງສາທາລະນະສຸກ ທ່ານ ຮສ ດຣ ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ ແລະ ທ່ານ ດຣ ນາງ ຈູລຽດ ຟາຍເຊີ ( Dr. Juliet Fleisch ) ຜູ້ຕາງໜ້າອົງການອະນາໄມໂລກປະຈຳ ສປປ ລາວ ໄດ້ເຊັນສັນຍາແຜນປະຈຳປີ 2018 ລະຫວ່າງກະຊວງສາທາລະນະສຸກ ແລະ ອົງການອະນາໄມໂລກ. ໃນນັ້ນມີ ທ່ານຫົວໜ້າຫ້ອງການກະຊວງສາທາລະນະສຸກ, ບັນດາທ່ານຫົວໜ້າກົມ, ຮອງກົມ, ບັນດາສູນ ພ້ອມພະນັກງານຂັ້ນສູງທີ່ກ່ຽວຂ້ອງຈາກອົງການອະນາໄມໂລກ ແລະ ກະຊວງສາທາລະນະສຸກເຂົ້າຮ່ວມ
ໃນພິທີ່ດັ່ງກ່າວ ທ່ານ ຮສ ດຣ ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ ໄດ້ສະແດງຄວາມຊົມເຊີຍ ແລະ ຕີລາຄາສູງ ໃນການສືບຕໍ່ສະໜັບສະໜຸນ ແລະ ປະກອບສ່ວນ ອັນສຳຄັນ ແລະ ມີປະໂຫຍດສູງ ເຂົ້າໃຊ້ໃນຂົງເຂດວຽກງານຂອງຂະແໜງສາທາລະນະສຸກ ຕໍ່ວຍກງານສຸກເສີນດ້ານສາທາລະນະສຸກ ແລະ ວຽກງານເຟົ້າລະວັງ ແລະ ຕອບໂຕ້ພະຍາດລະບາດ ເຫັນວ່າວຽກງານໄດ້ກ້າວມີຄວາມຄືບໜ້າ ແລະ ມີການພັດທະນາໃນທາງຕັ້ງໜ້າ
ສຸດທ້າຍ ທ່ານລັດຖະມົນຕີກະຊວງສາທາລະນະສຸກ ໄດ້ອວຍພອນໃຫ້ທ່ານຜູ້ຕາງໜ້າອົງການອະນາໄມໂລກຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດໃນການປະຕິບັດວຽກງານໜ້າທີ່ຂອງທ່ານ